شەفەق نیوز/ شانەی
راگەیانن ئەمنی، ئمڕوو سێشەممە، راگەیان دەسگیرکردن ٣ توومەتبار وە تیرۆر لە سامەڕا
و کەرکوک، لەو وەختە ک سەرچەوەیگ ئەمنی خەوەردا لە کوشیان کەسیک وە رووداویگ هاتووچو
لە سەڵاحەدین.
شانەگە لە بەیاننامەیگ
رەسیە ئاژانس شەفەق نیوز وت: وەگورەی زانیاریەیلیگ هەواڵگری وە ئۆپراسیۆنیگ ناکاوی،
هێزیگ لە لیوای سێیەم لە فیرقەی چوارەم پۆلیس فیدڕاڵی، توێنست یەکیگ لە داواکاکریایەل
لە مادەی ٤ تیرۆر لە ناوچەی ترێشە ناحیەی موعتەسیم لە سامەڕا دەسگیر بکەێد.
وتیش؛ هێزیگ لە
لیوای دوانزەهەم فیرقەی سێیەم پۆلیس فیدڕاڵی وە بەشداری هەواڵگری لیواگە، توومەتبار
(م، ت، ن) وەگورەی مادەی ٤ تیرۆر لە ئاوای خزیفی لە قەزای حەویجە لە پارێزگای کەرکوک
دەسگیر کرد.
وتیش؛ هێزیگیش
لە لیوای ئامێری سێیەم فیرقەی ئامێری پۆلیس فیدڕاڵی و هاوبەشی هەواڵگری لیواگە توێنست
دەسگیر تیرۆرست  (غ، م، ص) لە ئاوای ئەبو کعوبە
لە ناحیەی ریاز لە پارێزگای کەرکوک وەگەرد چەکیگ کلاشینکۆف و دوو مەخزەن و دڵنگەیل
سەربازی و ٥ مۆبایل دەسگیر بکەێد.
لە شوینیگ تر،
سەرچەوەیگ ئەمنی ئەرا ئاژانس شەفەق نیوز وت: گەنجیگ لە خەڵک قەزای شەرقات لە سەڵاحەدین
وە رووداویگ هاتووچو دڵتەزنیگ لەنزیک ئاوای شوکرون گیانی لەدەسدا.
